ȘTIU, 1 aprilie 2021, cu Ioana Țigănilă și Irina Ursu.
Petiția fără români în funcții publice a fost concepută de un laborator al unui partid parlamentar. Pentru cetățeni, esențială este competența liderilor, nu originea lor susține textul. Timișoara și Clujul intră în carantină. Magazine închise la 06:00 și toată lumea în casă de la 20:00. Timișoara are mese pe care să se urce dacă vrea să sărbătorească. S-au deschis terasele după 24 de zile, însă orașul a ieșit din carantina lui și a intrat în carantina Guvernului. Organizatorii mișcării "Fără români în funcții publice" propun organizarea referendumului pentru mutarea Capitalei la Sibiu. "Bucureștiul reprezintă secole de furt și corupție levantină. O nouă Românie cere o altă Capitală!" este textul care va fi explicat live de cei care l-au făcut. Harta surpriză a vaccinării arată că Bucureștiul și Clujul ar da bani pentru un vaccin în plus. Suceava și Arad ar da bani să scape de ser. România s-a făcut de râs cu prima înfrângere în fața Armeniei într-o seară în care Macedonia de Nord a învins în Germania. Rădoi e așteptat să demisioneze, iar Hagi și Dan Petrescu sunt principalii candidați.
Juriul emisiunii a fost alcătuit din: George Mihalcea, Andreea Olteanu si Florin Grozea.